**Muudatus nr 1**

29.12.2022 sõlmitud

üürilepingu nr KPJ-4/2021-112 juurde

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud **üürileandja**), mida esindab põhikirja alusel juhatuse esimees Kati Kusmin

ja

**Registrite ja Infosüsteemide Keskus**, registrikood 70000310,asukoht Lubja tn 4, Tallinn 10115 (edaspidi nimetatud **üürnik**), mida esindab põhimääruse alusel direktor Rivo Reitmann,

edaspidi eraldi või ühiselt nimetatud **pool**või **pooled**,

*võttes arvesse, et*

1. poolte vahel on 29.12.2022 sõlmitud üürileping nr KPJ-4/2021-112 (edaspidi nimetatud **leping**), mille kohaselt on üürnikul õigus kasutada **Tallinnas Lubja tn 4** asuvat üüripinda;
2. üürnik on avaldanud soovi alates 01.01.2023 loobuda III korrusel asuvatest ruumidest (nr 3201b, 3204, 3205, 3207, 3208 ja 3209), mistõttu muudetakse alates 01.01.2023 üürniku üüripinda ning üüri ja kõrvalteenuste tasusid;
3. üürileandja on 08.03.2022 kirjaga teavitanud üürnikku lepingu tingimuste muutmisest alates 01.01.2023,

lepivad kokku alljärgnevas (edaspidi nimetatud **kokkulepe)**:

1. Muuta **lepingu eritingimuste** **punkti 2.1** lugeda see alates 01.01.2023 õigeks alljärgnevas sõnastuses:

**„2.1.** Üürniku kasutuses olev **üüripind kohtuhoones kokku** on arvestuslikult **6 080,7 m²**, millest:

**2.1.1.** 3 048,4 m² on üürniku **ainukasutuses**;

**2.1.2.** 3 032,3 m² on proportsionaalne osa üürnike **ühiskasutuses** olevast pinnast.“.

1. Muuta lepingu **lisa nr 1 „Üüripinna plaanid ja eksplikatsioon“** ja asendada see alates 01.01.2023 kokkuleppe lisaga nr 1.
2. Muuta lepingu **lisa nr 3 „Üür ja kõrvalteenuste tasu“** ja asendada see alates 01.01.2023 kokkuleppe lisaga nr 2.
3. Jätta ülejäänud lepingu tingimused muutmata.
4. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
5. Kokkulepe jõustub viimase digiallkirja andmise kuupäevast.
6. Kokkulepe allkirjastatakse digitaalselt.

**Kokkuleppele lisatud lepingu lisad:**

**1. Lepingu lisa nr 1 - Üüripinna plaanid ja eksplikatsioon**

**2. Lepingu lisa nr 3 - Üür ja kõrvalteenuste tasu**

*(allkirjastatud digitaalselt) (allkirjastatud digitaalselt)*

Kati Kusmin Rivo Reitmann

juhatuse esimees direktor

Riigi Kinnisvara AS Registrite ja Infosüsteemide Keskus